 Washtakiwa nane akiwemo Mwenyekiti wa Kitongoji cha Bunju A, jijini Dar es Salaam, Yusuph Salehe wamehukumiwa kwenda jela maisha baada ya kukutwa na hatia ya kuchoma kituo cha Polisi cha Bunju A.Katika kesi hiyo, Mahakama ya Hakimu Mkazi ya Kisutu imewaachia huru washtakiwa wengine tisa baada ya upande wa mashtaka kushindwa kuthibitisha mashitaka dhidi yao.Hakimu Mkazi Mkuu wa Mahakama ya Hakimu Mkazi Kisutu, Thomas Simba alitamka kuwa kifungu cha 319 A cha Sheria ya Kanuni ya adhabu kinatamka kuwa washtakiwa wanaokutwa na hatiani adhabu ni mpaka kifungo cha maisha.